# **adatkezelési tájékoztató telefonhívás rögzítéséről**

# **- kereskedelmi partnereink Munkavállalói, képviselői részére -**

Tisztelt Partnerünk!

Ezúton tájékoztatjuk, hogy a Coca-Cola HBC Magyarország Kft. (2330 Dunaharaszti, Némedi út 104.; a továbbiakban: CCHBC) mint adatkezelő, telefonos értékesítési és vevőszolgálati szolgáltatásunk során az ügyintézőnkkel folytatott kimenő és bejövő beszélgetését minőségbiztosítási okokból rögzítjük, és a hangfelvételt a jelen tájékoztatóban, illetve a hatályos jogszabályban foglaltaknak megfelelően tároljuk. A minőségbiztosítási folyamatunk alapján vállalatunk belső ellenőrei minőségbiztosítási céllal véletlenszerűen behallgatást végeznek a telefonhívásokba, annak érdekében, hogy a telefonos értékesítő és vevőszolgálati kolléga munkáját és teljesítményét fejleszteni tudja, illetve, hogy a CCHBC ellenőrizni tudja, hogy a munkavállaló a céges stratégiának és az egyéb belső szabályoknak megfelelően végzi napi munkáját, és ezzel megfelelő szolgáltatást nyújt a CCHBC kereskedelmi partnereinek és fogyasztóinak.

**ADATKEZELÉS CÉLJA:** A CCHBC minőségbiztosítási céllal behallgatást végez a telefonhívásokba, annak érdekében, hogy a telefonos értékesítő és vevőszolgálati kolléga munkáját és teljesítményét fejleszteni tudja, illetve, hogy a CCHBC ellenőrizni tudja, hogy a munkavállaló a céges stratégiának és az egyéb belső szabályoknak megfelelően végzi napi munkáját, és ezzel megfelelő szolgáltatást nyújt a CCHBC kereskedelmi partnereinek és fogyasztóinak.

**ADATKEZELÉS JOGALAPJA:** az érintett hozzájárulása

**ADATKEZELÉS ÉRINTETTJE:** a telefonhívást lebonyolító kereskedelmi partnerünk dolgozója, képviselője

**KEZELT ADATOK KÖRE:** a CCHBC munkavállalójának és a kereskedelmi partner munkavállalójának, képviselőjének hangja

**KEZELT ADATOK MEGŐRZÉSI IDEJE:** 6 hónap

**ADATOKHOZ KI FÉRHET HOZZÁ**: a Coca-Cola HBC Magyarország Kft. és a Coca-Cola Hellenic cégcsoport munkavállalói.

**ADATKEZELÉSSEL ÖSSZEFÜGGŐ JOGAI:** Az érintettnek joga van kérelmezni a rá vonatkozó személyes adatokhoz való hozzáférést, azok helyesbítését, törlését vagy kezelésének korlátozását, a hozzájárulását pedig bármely időpontban visszavonhatja, amely nem érinti a visszavonás előtt a hozzájárulás alapján végrehajtott adatkezelés jogszerűségét;

Joga van továbbá az alábbi felügyeleti hatósághoz panaszt benyújtani az adatkezeléssel kapcsolatban: Nemzeti Adatvédelmi és Információszabadság Hatóság, cím: Szilágyi Erzsébet fasor 22/C H-1125 Budapest Tel. +36 1 3911 400 e-mail: peterfalvi.attila@naih.hu Website: http://www.naih.hu/

Az adatkezeléssel kapcsolatos jogairól részletesen, valamint a CCHBC, mint adatkezelő és adatvédelmi tisztviselő elérhetőségeiről az <https://hu.coca-colahellenic.com/hu/adatvédelmi-és-cookie-nyilatkozat/> oldalon talál bővebb információt.